kardosdrur/scandi-wiki huggingface dataset:
Kilkis (regional enhed)

Kilkis () er en af Grækenlands regionale enheder i den geografiske region Makedonien. Det er en del af periferien Centralmakedonien. Dens hovedstad er byen Kilkis.

Geografi 
Den regionale enhed Kilkis er kendetegnet ved den brede og flade Vardar-floddal i den vestlige del og bjergkæder på dens vestlige og nordøstlige kanter. Bjergkæden i vest, på grænsen til den regionale enhed Pella, er Paiko (højeste top 1.650). I nord når bjergkæden Kerkini (Belasica) over grænsen til Nordmakedonien. Her ligger, med 1.874 moh. den højeste top i Kilkis-området. Grænsen til den regionale enhed Serres mod nordøst er dannet af det nedre Kroussia-kæde (højeste top 1.179). Søen Doirani ligger i nord, og deles med Nordmakedonien. Kilkis grænser op til den regionale enhed Thessaloniki mod syd.

Administration 
Den regionale enhed Kilkis er opdelt i 2 kommuner. Disse er (nummer som på kortet i infoboksen): 

 Paionia (2)
 Kilkis (1)

Kilder og henvisninger 

 Kilkis kommune 

Regionale enheder i Grækenland
Centralmakedonien
Axios

Axios kan henvise til flere artikler:
 Det græske navn for floden Vardar.
 Axios (nyhedsmedie), et amerikansk digitalt nyhedsmedie.
Kanton Eupen (Eupener Land)

Kanton Eupen eller Eupener Land er både en valgkanton og et lokalt retsområde med en fredsdommer tysk: Wahlkanton og Gerichtsbezirk, fransk: Canton électoral og canton judiciaire, hollandsk: Kieskanton og Gerechtelijk kanton i den østlige del af Belgien (i provinsen Liège i Vallonien). Kantonen består af fire kommuner.
 
Fra 1815 til 1919 var kantonen en del af Rhinprovinsen i Kongeriget Preussen. Efter 1. verdenskrig blev området en del af Belgien.

Ved grænsen mellem Belgien og Tyskland fandtes det Neutrale Moresnet, der blev drevet som en fælles prøjsisk og belgisk (indtil 1830'erne: hollandsk) mineområde fra 1816 til 1920.

Sprog 
Flertallet af indbyggerne i kantonen er tysktalende, mens et mindretal taler fransk. Begge sprog har officiel anerkendelse.

Beliggenhed 
Mod øst grænser kantonen op til Tyskland. Ved bjerget Vaalserberg mod mødes de tre lande: Tyskland, Holland og Belgien. Her støder kantonen op til de hollandske kommuner Vaals og Gulpen-Wittem. Mod vest grænser kantonen op til Rets- og politikredsen Verviers. Mod syd grænser kantonen op til Kanton Malmedy.

Fodbold og håndbold 
Fodboldklubben KAS Eupen (Königliche Allgemeine Sportvereinigung Eupen) blev oprettet ved en fusion i 1945. Klubben spiller i belgiske liga Jupiler Pro League.

Håndboldspilleren Kim Braun har boet i kantonen. Det samme har fodboldspillerne Herbert Wimmer og Kristoffer Andersen.

Belgiens subnationale enheder
Kantoner i Belgien
Thorvald Hellesen

Thorvald Hellesen (født 25. december 1888 i Kristiania (Oslo) ; død 22. oktober 1937 i Oslo) var en norsk kunstmaler, som  sættes i forbindelse med bevægelsen 'orfisk kubisme'.

Hellesen studerede 1910-11 under Christian Krohg, men rejste allerede 1912 til Paris, hvor han giftede sig med den franske kunstner Hélène Perdriat (1894-1969)
og fik kontakt med avantgardemiljøet dér. Han aflagde derefter kun korte besøg i Norge.

1936-37 var Hellesen involveret i farvesætning af Sankt Annæ Passage i København

References

Se også
 Kubisme − Robert Delaunay − Sonia Delaunay − Abstrakt kunst

Litteratur
 Steinar Gjessing: "Den norske kubist Thorvald Hellesen", i Kunst og Kultur (no), 1981, s. 233-248
 Per Bjarne Boym: Fire norske kubister (Thorvald Hellesen, Ragnhild Keyser, Ragnhild Kaarbø, Charlotte Wankel) udstillingskatalog fra Henie Onstad Kunstsenter, Høvikodden (nær Sandvika), 1986 ( )

Eksterne henvisninger

 Thorvald Hellesen af Steinar Gjessing i Norsk kunstnerleksikon på Nkl.snl.no
 Thorvald Hellesen af Hilde Mørch i Norsk biografisk leksikon på Nbl.snl.no
 Værker af Hellesen på ArtNet.com
 Helene Perdriat , 1894-1969, Hellesens hustru, fransk kunstner (fr)
 Orphic Cubism, orfisk kubisme 



Malere fra Norge
Nordmænd i 1800-tallet
Nordmænd i 1900-tallet
Skuespillere fra Norge
Designere fra Norge
Personer fra Oslo
Super low frequency

SLF er en forkortelse for det engelske tekniske begreb Super Low Frequency (Super Lav Frekvens). SLF er radiobølger i frekvensintervallet (fra men ikke med) 30 Hz – 300 Hz, der har følgende korresponderende bølgelængdeinterval i vakuum (fra men ikke med) 10.000 km - 1.000 km.

(En anden konfliktende definition, som omfatter dette frekvensinterval er Extremely Low Frequency (ELF, "Ekstremt Lav Frekvens"), der i nogle sammenhænge henfører til alle frekvenser op til 300 Hertz.)

Dette frekvensinterval omfatter elnettets AC frekvenser (50 Hertz (fx EU) and 60 Hertz (fx USA)).

Grundet den ekstreme vanskelighed med at bygge radiosendere, som genererer så lange radiobølger, bliver frekvenser i dette interval kun anvendt i få menneskefremstillede systemer. Radiokommunikation i SLF-området er meget langsom. Derfor benyttes dette spektrum udelukkende til kommunikation, hvor der ikke er andre muligheder. SLF er i stand til at trænge flere hundrede meter ned i saltvand.

USA's flåde brugte SLF til kommunikation med neddykkede undervandsbåde. Det Russiske og Indiske militær har også bygget store radiosendere, som anvender SLF til at kommunikere med deres ubåde.

Referencer 

Radioteknik
Radiospektrum
Stemmefrekvens

En stemmefrekvens (VF forkortet fra engelsk voice frequency) eller stemme frekvensbånd er intervallet af audiofrekvenser, som man har valgt at anvende ved transmission af tale.

Frekvensbånd 
Indenfor telefoni anvendes stemme frekvensintervallet fra omtrent 300 til 3400 Hz (kaldet Narrowband). Båndbredden som allokeres til en enkelt stemmekanal er typisk 4 kHz, inklusive guard band hvilket betyder, at en samplingfrekvens på 8 kHz kan anvendes som basis for Pulse Code Modulation-systemer som anvender digital PSTN. Grundet Nyquist–Shannon sampling-sætningen, skal samplingfrekvensen (8 kHz) være mindst dobbelt så høj som den højeste frekvens som kan formidles (4 kHz).

Indenfor radiofoni anvender enkelt-sidebåndsmodulation typisk en endnu smallere formidlet frekvensbånd; fx 300 til 2300 Hz - til - 300 til 3000 Hz.

Fundamental stemmefrekvens 
Tale af en typisk voksen mand har en grundfrekvens fra 85 til 180 Hz - og en typisk voksen kvinde har en grundfrekvens fra 165 til 255 Hz. Derfor falder menneskers grundfrekvenser under bunden af stemme frekvensbåndet Narrowband defineret ovenfor. Men menneskets høresans kan sagtens ud fra overtonerne mentalt genskabe opfattelsen af grundtonen (og afkode det talte).

Se også 
 Stemmeleje

Referencer

Eksterne henvisninger 
 2021/03/03, dpamicrophones.com: Facts about speech intelligibility, backup

Menneskestemmen
Telefoni
Akustik
Biofysik
Anna Briand Hestehauge

Anna Briand Hestehauge (født 12. december 1999) er en dansk medieperson, der er aktiv på forskellige sociale medier så som Instagram og YouTube. Hun har 181.000 abonnenter på YouTube pr. juli 2021.

Hun har desuden skrevet guidebogen Efterskole, der blev udgivet af People's Press i 2016.

Noter

Eksterne henvisninger 
 

YouTubere fra Danmark
Personer fra Odense
Laxsjö

Laxsjö er kyrkby i Laxsjö socken i Jämtland i Sverige og en småort i Krokoms kommun i Jämtlands län, som ligger ved søen Laxsjön.

Historie 
Det første hus i Laxsjö blev bygget i 1754. Et monument til minde om dette blev rejst 100 år senere, i 1854.

I 1846 blev den første skole i Laxsjö indviet. Tanken med denne skole var frem for alt at samerbørnene i området skulle have undervisning i kristendom. Skolen fik navnet Lappskolan.

I 1874 påbegyndtes byggeriet af Laxsjö kyrka. Sogneboerne bidrog ved at donere virke og andet materiel, samt at lave dagsarbejde, og kirken blev indviet i 1884.

I slutningen af 1800-tallet udvandrede omkring 70 personer til USA, hovedsageligt til Minnesota.

I 1891 stiftedes i Laxsjö IOGT-logen Framtidshopp N:o 1636, som i 1899 påbegyndte indsamlingen til opførslen af et ordenshus. Huset stod klart i 1906 og blev længe brugt flittigt til logemøder, fester og revyer. I midten af 1950'erne købte logen en filmprojektor, og Ordenshuset blev en populær biograf i nogle år frem til 1961, hvor tv'et fik sit gennembrud.

Den første erhvervsvirksomhed blev etableret sidst i 1920'erne i form af blandt andet en vognmandsforretning til diverse transporter til blandt andet vejbyggeri, og et busselskab til gods- og persontransport til Östersund og Strömsund. Mellem 1930 og 1940 fandtes der fire butikker i byen, og 6-7 i hele sognet.

I 1944 opførtes Laxsjö forsamlingshus, blandt andet fordi man ikke tillod dans i Ordenshuset. Byggeriet tog otte måneder.

Bebyggelsen 
I 2013 rummede byen to vognmandsforretninger, et kontor med 3-4 personer og en kombineret butik og tankstation. Forsamlingshuset er stadigvæk aktivt og ved Laxsjön findes der en campingplads med sandstrand.

De fleste arbejdende pendler til Östersund, Strömsund samt Norge. En stor del af boligerne benyttes som fritidshuse.

Laxsjö er om vinteren også et knudepunkt for snescooterture mod blandt andet Ottsjön, Harvattnet og Lakavattnet.

Kilder

Referencer

Trykte kilder

Onlinekilder 
 Laxsjö Bygdegård

Litteratur

Eksterne henvisninger 

Byer i Krokoms kommun
Band On The Radio (album)

Band On The Radio er det andet studiealbum fra det danske band, The Grenadines. Det udkom på det uafhængige pladeselskab Target Records d. 16. november 2018.

Spor 
"Fireworks" - (03:45)
"Brighter Days" - (03:56)
"The Mountains" - (03:39)
"High Heels" - (05:12)
"Rufio and the Rancor" - (03:57)
"Sweetest Dream" - (02:54)
"For You I Would Die Again" - (04:04)
"A Letter" - (04:20)
"Band on the Radio" - (06:43)
"Times Come in Blue" - (04:34)

Referencer 

Popalbum fra Danmark
Album fra 2018
Michael Boris

Michael Boris (født 3. juni 1975) er en tysk professionel fodboldtræner og tidligere målmand. Han er den nuværende træner for SønderjyskE i den danske Superliga.

Spillerkarriere 
I sin aktive spillerkarriere, gjorde han sig som målmand i de lavere tyske rækker i klubberne Wattenscheid II, Hessen Kassel, VfB Speldorf og Kickers Emden.

Trænerkarriere 
Trænerkarrieren startede i Kickers Emden i 2004, hvor Boris var assistenttræner i tre år.  Efter flere trænerejobs i de lavere tyske rækker, blev han træner for tyske Uerdingen, hvor han i 19 kampe, vandt 11 af dem.

I august 2016 blev han præsenteret som ny træner for Ungarns U19-landshold. Hans første kamp, var imod Sloveniens U19-landshold, som han og holdet vand 1-0. Den første officielle kamp, var mod Liechtensteins U21-landshold i en kvalifikationskamp til U21-EM. Han arbejdede for det ungarske fodboldforbund i to et halvt år, inden han i januar 2019 blev assistenttræner for Tokyo Verdy i Japans næstbedste række. Den 30. maj 2019, vendte han tilbage til Ungarn som cheftræner for det ungarske hold MTK Budapest FC.

Den 19. juni 2021 blev han præsenteret som ny cheftræner i SønderjyskE, som afløser for Glen Riddersholm. Kontrakten løber i 2 år.

Referencer

Fodboldspillere fra Tyskland
Personer fra Tyskland
Fodboldtrænere fra Tyskland
Fodboldtrænere fra SønderjyskE
Austin Krajicek

Austin Krajicek (født 16. juni 1990 i Tampa, Florida, USA) er en professionel tennisspiller fra USA.

Referencer

Eksterne henvisninger 

Tennisspillere fra USA
Personer fra Tampa
Deltagere for USA ved sommer-OL 2020
Tennisspillere ved sommer-OL 2020
Dustin Brown

Dustin Brown (født 8. december 1984 i Celle, Vesttyskland) er en professionel tennisspiller fra Tyskland, som indtil 2010 repræsenterede Jamaica.

Referencer

Eksterne henvisninger 

Tennisspillere fra Tyskland
Personer fra Celle
Marius Copil

Marius Copil (født 17. oktober 1990 i Arad, Rumænien) er en professionel tennisspiller fra Rumænien.

Referencer

Eksterne henvisninger 

Tennisspillere fra Rumænien
Personer fra Arad
Mirjana Lučić-Baroni

Mirjana Lučić-Baroni (født 9. marts 1982 i Dortmund, Vesttyskland) er en professionel tennisspiller fra Kroatien.

Referencer

Eksterne henvisninger 

Tennisspillere fra Kroatien
Personer fra Dortmund
Lukáš Lacko

Lukáš Lacko (født 3. november 1987 i Piešťany, Tjekkoslovakiet) er en professionel tennisspiller fra Slovakiet.

Referencer

Eksterne henvisninger 

Tennisspillere fra Slovakiet
Personer fra Piešťany
Yoshihito Nishioka

Yoshihito Nishioka (西岡 良仁, født 27. september 1995 i Tsu, Japan) er en professionel tennisspiller fra Japan.

Referencer

Eksterne henvisninger 

Tennisspillere fra Japan
Personer fra Tsu
Tennisspillere ved sommer-OL 2020
Lukáš Rosol

Lukáš Rosol (født 24. juli 1985 i Brno, Tjekkoslovakiet) er en professionel tennisspiller fra Tjekkiet.

Referencer

Eksterne henvisninger 

Tennisspillere fra Tjekkiet
Personer fra Brno
Marcus Daniell

Marcus Daniell (født 9. november 1989 i Masterton, New Zealand) er en professionel tennisspiller fra New Zealand.

Han repræsenterede New Zealand under sommer-OL 2016 i Rio de Janeiro , hvor han blev elimineret i første runde i double.

Han vandt en bronzemedalje i herredouble ved sommer-OL 2020 sammen med Michael Venus.

Referencer

Eksterne henvisninger 
 

Tennisspillere fra New Zealand
Personer fra Masterton
Olympiske medaljevindere i tennis
Olympiske bronzemedaljevindere fra New Zealand
Tennisspillere ved sommer-OL 2016
Tennisspillere ved sommer-OL 2020
Medaljevindere ved sommer-OL 2020
Olha Savtjuk

Olha Mykolajivna Savtjuk (; født 20. september 1987 i Makijivka, Donetsk oblast, Ukrainske SSR, Sovjetunionen) er en kvindelig tidligere professionel tennisspiller fra Ukraine.

Olha Savtjuks højeste rangering på WTA's verdensrangliste i single var som nummer 79, hvilket hun opnåede den 19. maj 2008. I double er hendes bedste placering nr. 57, som blev opnået den 14. februar 2011.

Eksterne henvisninger 

 

Tennisspillere ved sommer-OL 2016
Tennisspillere fra Ukraine
Personer fra Donetsk oblast
Duan Yingying

Duan Yingying (段莹莹, født 3. juli 1989 i Tianjin, Folkerepublikken Kina) er en professionel tennisspiller fra Folkerepublikken Kina.

Referencer

Eksterne henvisninger 

Tennisspillere fra Kina
Personer fra Tianjin
Jevgenij Donskoj

Jevgenij Jevgenjevitj Donskoj (russisk: Евге́ний Евге́ньевич Донско́й, født 9. maj 1990 i Moskva, Sovjetunionen) er en professionel tennisspiller fra Rusland.

Referencer

Eksterne henvisninger 

Tennisspillere fra Rusland
Personer fra Moskva
Oksana Kalasjnikova

Oksana Kalasjnikova (født 5. september 1990 i Tbilisi, Sovjetunionen) er en professionel tennisspiller fra Georgien.

Referencer

Eksterne henvisninger 

Tennisspillere fra Georgien
Personer fra Tbilisi
Nicole Gibbs

Nicole Gibbs (født 3. marts 1993 i Cincinnati, Ohio, USA) er en professionel tennisspiller fra USA.

Referencer

Eksterne henvisninger 

Tennisspillere fra USA
Personer fra Cincinnati
Peter Gojowczyk

Peter Gojowczyk (født 15. juli 1989 i Dachau, Vesttyskland) er en professionel tennisspiller fra Tyskland.

Referencer

Eksterne henvisninger 
 

Tennisspillere fra Tyskland
Personer fra Dachau
Otto Himmelstrup (politimand)

Otto Himmelstrup (født 24. maj 1878 i Nysogn på Holmsland, død 27. november 1949 på Frederiksberg) var en dansk vicepolitiinspektør, der opklarede mordet på Kaj Munk.

Eksterne henvisninger 
 Otto Himmelstrup i Dansk Biografisk Leksikon

 

Politifolk fra Danmark
Zambias kvindefodboldlandshold

Zambias fodboldlandshold for kvinder repræsenterer landet i internationale turneringer.

VM 2023 
Zambia kvalificerede sig til VM ifodbold for kvinder 2023, deres første gang ved en VM-slutrunde. Ved at nå semifinalerne i Africa Cup of Nations 2022 sikrede holdet sig kvalifikation. Holdet var i gruppe C sammen med , Japan og Costa Rica.
De fik deres VM-debut den 22. juli 2023 og tabte 5 - 0 til Japan.

Referencer 

Zambia
Fodbold i Zambia
Hans Henrik Præstbro

Hans Henrik Præstbro (født 21. juli 1971 i Vejle) er en dansk musiker og lokalpolitiker.

Karriere 
Præstbro startede for alvor sin egen professionelle karriere som musiker med bandet Janes Rejoice i 1990'erne. Men det var først som lydmand og siden fuldgyldigt medlem af popgruppen Nice Little Penguins, at han for alvor blev kendt i den brede offentlighed.

Undervejs har han dog også spillet sammen med en række andre kunstnere, heriblandt sangeren og skuespilleren Jimmy Jørgensen.

Hans Henrik Præstbro er også medstifter af electropop-bandet Fjernsyn, sammen med vennerne Bo Feierskov og Per Toftager.

Efter et mangeårigt engagement som fortaler for den blandede og mangfoldige folkeskole, først som skoleformand for Ellebjerg Skole i København (2013-18) og siden som projektleder i forældreforeningen 'Brug Folkeskolen'  (2017-2021), valgte Hans Henrik Præstbro at lade sig opstille for Socialdemokratiet i København til kommunalvalget 2021.

Referencer 

Nice Little Penguins
Musikere fra Danmark
Danskere i 1900-tallet
Danskere i 2000-tallet
Danmarksserien 2021-22 (fodbold)

Danmarksserien for herrer 2021-22 (forkortet DS, Herre-DS og Danmarksserien) var den femtebedste fodboldrække og den øverste amatørrække for herreseniorspillere i det danske ligasystem i sæsonen 2021-22. Turneringen administreredes af Dansk Boldspil-Unions turneringsudvalg (DBU Turneringer). Sæsonen 2021-22 var den første som landets femtebedste række efter indførelsen af 3. division.

Struktur 

Turneringen bestod af 40 hold – 20 hold øst for Storebælt og 20 hold vest for Storebælt – fordelt i fire puljer med 10 hold i hver pulje. Holdene vest for Storebælt inddeltes i to puljer, pulje 3 og 4, og fordelingen skete primært efter geografiske kriterier. Øst for Storebælt fordeltes holdene i to puljer, pulje 1 og 2, efter lodtrækning, således at nedrykkerne fra 2. division i 2020-21, samt de øverste placerede hold fra den foregående sæson i Danmarksserien fordeltes ligeligt ved lodtrækning i de to puljer. De laveste placerede hold fra den foregående sæson samt oprykkerne fra lokalunionerne, fordeltes herefter ligeledes ved lodtrækning mellem de to øst-puljer.

Turneringen afvikledes ved at hvert hold spillede tre kampe mod hvert af de øvrige hold i puljen.

Oprykning 

Fra hver af de 4 puljer rykkede det bedst placerede oprykningsberettigede hold op i 3. division. Kun hold fra klubber, der ikke i forvejen havde et hold i Danmarksturneringen, var oprykningsberettigede.

Nedrykning 

I alt otte hold rykkede ned i de lokale serier. Fordelingen af nedrykkere mellem de fire puljer afhang af den geografiske fordeling af nedrykkerne fra 3. division i samme sæson. Eftersom alle fire nedrykkere fra 3. division var placeret øst for Storebælt, hvilket medførte, at der skulle de otte nedrykkede fra Danmarksserien blev fordelt på to hold vest for Storebælt og seks hold øst for Storebælt. I praksis betød dette, at holdene der sluttede som nr. 10 i pulje 3 og 4 (vest-puljerne), rykkede ned sammen med holdene, der sluttede som nr. 8, 9 eller 10 i pulje 1 og 2 (øst-puljerne).

Hold

Stilling

Pulje 1

Pulje 2

Pulje 3

Pulje 4 

Fodboldsæson 2021-22
Sport i Danmark i 2022
Træskrue

En træskrue er en skrue som bruges i samlinger af træ. Skruerne kaldes også spånskruer og har skarpe og dybe gevind, som sikrer en høj udtræksværdi i træ. En træskrue kan også bruges i murværk, hvis den monteres med en skruedybel.

Historie 
De tidligst kendte træskruer blev lavet i hånden med en række forskellige værktøj som file, mejsler og andre skæreværktøjer, og de kan let genkendes på det særlige gevind, så vel som filemærker på skruens hoved og imellem gevindet. Mange af disse ældre skruer var med flad spids, og ikke med de skarpe spidser vi kender i dag. Med tiden begyndte man at producere træskruer på en drejebænke med det tidligste patent i England i år 1760.

I takt med udviklingen af byggematerialer og populariseringen af forskellige træsorter, har udviklingen af træskruer med specifikke egenskaber været en nødvendighed. De specielle egenskaber inkluderer blandt andet specielle fræsespidser, vinger eller savtakket gevind I dag findes skruer med speciel fræsespids, vinger eller savtakket gevind, der hver især er velegnet til bestemte formål.

Kærv 
Den del af hovedet, man monterer skruen med, kaldes en kærv. Der findes flere forskellige slags, men de mest almindelige til træskruer er som disse:

Hovedform 
Træskruer laves i dag med flere forskellige hovedformer, bl.a.

 Panhoved
 Dome hoved
 Rundhoved
 Hvælvet hoved el. tallerkenhoved
 Fladhoved
 Linsehoved

Materialer 
Størstedelen af træskruer er fremstillet af hærdet stål, men også skruer af forskellige typer rustfrit stål har vundet indpas på markedet.

Overfladebehandlinger 
Skruer af stål er altid overfladebehandlet. Overfladebehandlingen beskytter mod rustangreb. Skruer med elforzinklet overflade er kun til indvendig brug, hvorimod Ruspert overfladebehandlingen har en meget større holdbarhed og kan derfor anvendes udendørs.

Rustfast C2 
C2 typen ligger meget tæt på A2, når det drejer sig om holdbarhed og anvendelsesmuligheder. C2 er hærdet, hvilket giver et langt højere overdrejningsmoment ved iskruning. C2 skruer er magnetiske, og kan derfor anvendes med magnetisk bitsholder.

Rustfri A2 
Rustfri A2 er den mest udbredte rustfri type. Den har en meget længere holdbarhed end traditionelle galvaniserede skruer eller skruer med Ruspert belægning. A2 er velegnet til udendørs montage. A2 anbefales ikke i aggressive miljøer som industri og i direkte forbindelse med salt- og klorholdigt vand. A2 er en “sej” ståltype, der bevæger sig i takt med fugtighed og temperatur. A2 er ikke magnetisk.

Rustfri og syrefast A4 
A4 er både rustfri og syrefast, som gør den velegnet i aggressive miljøer som industri og fødevareproduktion, svømmehaller, baderum, sommerhuse ved kysten, eller direkte i havvand. A4 danner ikke ruststriber og kan anvendes overalt udendørs, specielt til terrasse- og facadebeklædning med lyse træsorter, eks. lærk, ceder og andre hårde træsorter med højt indhold af garvesyre, som kan ruste selv A2 træskruer. A4 er en sej ståltype, der bevæger sig i takt med fugtighed og temperatur. A4 er ikke magnetisk.

Kilde 
Træskruer

Skrueguide - Nettoskruer.dks skrueguide (PDF)

Noter 

Skruer
Firehannet hønsetarm

Firehannet hønsetarm (Cerastium diffusum), er en art af blomstrende planter i den lyserøde  Nellike-familien, Caryophyllaceae. Det er enårig urt der er op til 30 cm. høj. Den  forekommer i Vesteuropa hovedsageligt i kystområder; I Danmark findes den ved Limfjorden og langs Vestkysten. Blomsterne har 4 eller sjældent 5 kronblade, 4 eller 5 støvdragere, der vises mellem marts og maj. Kronbladene er meget kortere end bægerbladene. Bladene er modsat siddende, alle grønne, uden bleg kant. Frugtbladene er oprejste og diffuse ved modenhed.

Kilder og henvisninger

 
Nellike-familien
Strandkogleaks

Strandkogleaks også Strand-Kogleaks (Bolboschoenus maritimus) er en art af blomstrende planter fra halvgræsfamilien Cyperaceae. Den findes i vådområder ved havet over store dele af verden, og er almindelig, hvor der er saltpåvirkning. Den bliver op til 1,5 meter høj med en trekantet stængel og en karakteristisk blomsterstand bestående af en tæt samling af 1-3 cm lange brune, kortstilkede aks. Den formerer sig via en krybende jordstængel med knolde, hvorfra der kommer vegetative skud 

Det er udbredt over meget af tempereret og subtropisk Afrika, Asien, Europa, Nordamerika, Sydamerika og forskellige øer.

Kilder og henvisninger 

 
 Strandkogleaks  på naturporten.dk

Halvgræs-familien
Lydia Williams

Lydia Grace Yilkari Williams (født 13. maj 1988) er en kvindelig australsk fodboldspiller, der spiller målvogter for engelske Arsenal i FA Women's Super League (WSL) og Australiens kvindefodboldlandshold.

Hun har tidligere spillet for Melbourne City og Canberra United i den australske W-League, Chicago Red Stars Seattle Reign FC, Houston Dash og Western New York Flash i den amerikanske National Women's Soccer League (NWSL) og svenske Piteå IF i Damallsvenskan.
 
Hun debuterede på det australske A-landshold i 2005 og har deltaget ved VM 2007 i Kina, VM 2011 i Tyskland, hvor hun desuden delte startsplads i målet med Melissa Barbieri. Efter Barbieris karrierestop på landsholdet i 2015, blev Williams fast førstekeeper på landsholdet og har ligeledes deltaget ved VM 2015 i Canada, Sommer-OL 2016 i Rio de Janeiro og VM 2019 i Frankrig.

Referencer

Eksterne henvisninger 
 

Kvindelige fodboldspillere fra Australien
Kvindelige fodboldlandsholdsspillere fra Australien
Fodboldspillere fra Arsenal W.F.C.
Fodboldspillere fra Melbourne City FC (kvinder)
Fodboldspillere fra OL Reign
Fodboldspillere fra Houston Dash
Fodboldspillere fra Chicago Red Stars
Fodboldspillere fra Piteå IF